[image: image1.png]W) LIETUVOS RESPUBLIKOS SEIMAS  © "o,

B ZURNALISTY AKREDITAVIMAS

EKSKURSIJOS, RENGINIAI, EKSPOZICIJOS

RYSIAI SU VISUOMENE

Tel. (8 5) 239 6666; faks. (8 5) 239 6556; el. p. rsv@lrs.1t; www.lrs.l¢t INFORMACINIAI LEIDINIAI





2013 M. LIETUVA PIRMININKAUS ES TARYBAI

2013 m. balandžio 12 d. pranešimas VIR

ERK nuomonė: Europos piliečiai turi jausti Europos projekto „nuosavybės teisę“

Europos piliečiai turėtų jausti Europos projekto „nuosavybės teisę“, jei norima sėkmingai siekti tolimesnių tikslų integracijos link. Per visą Europos integracijos istoriją, ryšys tarp Europos Sąjungos (ES) ir  jos piliečių buvo apibūdinamas kaip „pasyvus sutarimas“, nors paskutiniu metu šis ryšys pradėjo keistis ir europiečiai tapo kritiškesni bei daugiau reikalaujantys. Tačiau debatams dėl ES ateities ES valstybėse narėse yra skiriamas per mažas dėmesys, ir kurti Europos, nedalyvaujant europiečiams, neįmanoma. 

Tai teigiama Europos reikalų komiteto (ERK) nuomonėje dėl Europos Komisijos (EK) komunikato „Pasirengimas 2014 m. Europos Parlamento (EP) rinkimams. Tolesnis demokratiškumo ir sklandumo didinimas“, priimtoje šios dienos komiteto posėdyje. 

ERK nuomonėje tvirtinama, kad Lietuvos pirmininkavimas ES Tarybai „yra puiki proga platesnei viešai diskusijai Lietuvoje europiniais klausimais, taip siekiant aktyvesnio visuomenės dalyvavimo“ EP rinkimuose. 

Komitetas siūlo, kad ES valstybės narės ieškotų sutarimo dėl bendros EP rinkimų datos ir balsavimo apylinkių darbo valandų, o politinės partijos Lietuvoje aiškiai ir laiku pasisakytų, kurių Europos partijų pažiūroms pritaria. 

Be to, ERK laikosi nuomonės, kad Europos ir nacionalinės politinės partijos turi siūlyti kandidatus į EK pirmininko pareigas ir skelbti kandidatų programas, o EP turi tapti tikra Europos įstatymų leidybos institucija, turinčia įstatymų leidybos iniciatyvos ir Komisijos skyrimo teisę. „Būtina ieškoti galimybių plačiai atveriant visuomenei Tarybos, įskaitant ir Europos Vadovų Tarybą, posėdžius“, –rašoma komiteto nuomonėje. 

„Lietuva yra viena iš pirmųjų ES valstybių narių, pradėjusių šio svarbaus Komisijos komunikato nagrinėjimą ir diskusijas, kad geriau pasirengtų EP rinkimams ir suaktyvintų piliečius. Tai labai gerai, nes per praėjusius EP rinkimus Lietuvos piliečiai balsavo palyginus vangiai, – sakė ERK posėdyje dalyvavusi EP Socialistų ir demokratų pažangiojo aljanso frakcijos narė Vilija Blinkevičiūtė. – Labai svarbu, kad Lietuvos politinės partijos deklaruotų savo ryšį su europinėmis partijomis ir koalicijomis, kad piliečiams būtų aiškios jų politinės vertybės ir nuostatos“. 

Posėdyje taip pat dalyvavęs EP Socialistų ir demokratų pažangiojo aljanso frakcijos narys Justas V. Paleckis iškėlė elektroninio balsavimo per EP rinkimus klausimą. EP Europos liaudies partijos (krikščionių demokratų) grupės narys Algirdas Saudargas pasidžiaugė, kad ERK nuomonė atspindi EK komunikatą ir bendrus europinius reikalus. 

EK komunikatas grindžiamas  „Eurobarometro“ apklausa, kuri parodė, kad 84 proc. ES piliečių mano, kad rinkėjų aktyvumas per Europos Parlamento rinkimus padidėtų, jeigu jie turėtų daugiau informacijos apie ES poveikį jų kasdieniam gyvenimui, Parlamente atstovaujamų politinių partijų programas ir pačius rinkimus. 73 proc. respondentų galvoja, kad žmones balsuoti paskatintų informacija, kurių Europos politinių partijų pažiūroms pritaria kandidatai. 62 proc. europiečių įsitikinę, kad aktyvumas padidėtų, jeigu partijos siūlytų kandidatus į EK pirmininkus ir būtų nustatyta viena balsavimo diena visoje ES. 

